Správa zo zahraničnej pracovnej cesty

1.  Účastník ZPC:

RNDr. Dušan Chorvát PhD., 
zástupca riaditeľa, Medzinárodné laserové centrum, Ilkovičova 3, 84104 Bratislava.
 
2.  Zahraničná pracovná cesta:

European Institute for Biomedical Imaging Research (EIBIR), Viedeň, Rakúsko, vykonaná dňa 20.1.2014. 
Účel cesty: Účasť na stretnutí medzivládnej pracovnej skupiny (IGW) pre prípravu ESFRI infraštruktúry EuroBioImaging (EuBI). 
Financovanie cestovných a pobytových nákladov formou refundácie (účastník je delegát MŠVVaŠ SR v medzivládnej pracovnej skupine EuBI).

3.  Rámcový program pobytu:

20.1.2014. Zasadanie IGW / Interim Board EuBI, kancelária EIBIR/ESR, od 10,30 do 16,00.

Kontaktná adresa: European Institute for Biomedical Imaging Research, Neutorgasse 9, 1010 Viedeň, Rakúsko

4.  Stručný priebeh rokovaní, resp.  študijného pobytu:

Pracovná cesta bola zameraná na: 
- 	oboznámenie sa s aktuálnym stavom podpisu Memoranda o porozumení (MoU) projektu EuroBioImaging, 
- 	diskusiu medzivládnej pracovnej skupiny projektu EuBI zameranú na legislatívnu a obsahovú prípravu pravidiel činnosti (Rules of Procedures) novej riadiacej štruktúry EuBI - Prechodnej Rady (Interim Board), ktorej vznik sa očakáva po podpise MoU šiestimi (a viac) účastníkmi. 
Počas zasadania boli tiež prerokované predpokladané činnosti Rady po zahájení jej činnosti a súbežnej činnosti orgánov predchádzajúcej fázy projektu (rada IGW a sekretariát 7FP projektu EuBI).

5.  Odporúčané závery:

IGW skupina zobrala na vedomie stav podpisu MoU jednotlivými členskými krajinami: v dobe konania stretnutia Memorandum podpísalo 5 partnerov a niekoľko ďalších deklarovalo pripravenosť podpísať MoU v krátkom čase po splnení príslušných formálnych a administratívnych náležitostí. Predpokladá sa že podpisom šiesteho partnera vstúpi MoU do platnosti v priebehu najbližších dní až týždňov.

IGW skupinou bol spripomienkovaný predbežný návrh dokumentu Rules of Procedures ustanovujúci pravidlá činnosti Prechodnej Rady, jeho schválenie sa očakáva v priebehu prvého pracovného stretnutia Rady.

Najbližšie stretnutie Rady bolo naplánované na nie neskôr ako v Apríli 2014 s priebežným rokovaním 1x počas každého nasledujúceho mesiaca prostredníctvom IKT prostriedkov.

Navrhované opatrenia: 
- 	sprostredkovať ďalšie pokračovanie prístupového procesu účasti SR v projekte Euro-BioImaging a ratifikovať MoU prostredníctvom MŠVVaŠ SR,
- 	navrhnúť a vymenovať zástupcov SR do Interim Board EuBI,
- 	ďalej sa aktívne zapájať do činnosti pracovnej skupiny IGW/Interim Board s cieľom nastaviť optimálne podmienky pre zapojenie sa SR do projektu EuBI.

6.   Prehľad prinesenej dokumentácie a miesto jej uloženia

•	Euro-BioImaging IGW Meeting Agenda,
•	Draft Rules of Procedures for Euro-BioImaging Interim Board

miesto uloženia: MLC Bratislava

7.   Osobitne vyhodnotený očakávaný prínos ZPC

Očakávaným prínosom ZPC je detailná informovanosť a koordinácia ďalšieho zapojenia sa SR do aktivít EuBI v spolupráci s MŠVVaŠ SR.
 
8.    Spôsob zverejnenia výsledkov ZPC, prenos získaných informácií

Materiály získané v rámci ZPC boli predložené na Sekciu medzinárodnej spolupráce MŠVVaŠ SR.

Súhlasím so zverejnením správy na internete

Správu vypracoval: RNDr. Dušan Chorvát PhD

Dátum: 21.1.2014

Správu schválil:   
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.